# AC/DC

AC/DC|  |
|  |
| Enghraifft o: | band  |
| Gwlad | Awstralia  |
| Label recordio | Columbia Records, Sony Music Entertainment, Interscope Records, Universal Music Group, Epic Records, Geffen Records, Hollywood Records, Island Records  |
| Dod i'r brig | 1973  |
| Dechrau/Sefydlu | 31 Rhagfyr 1973  |
| Genre | cerddoriaeth roc caled, roc a rôl, roc y felan, classic rock  |
| Yn cynnwys | Angus Young, Cliff Williams, Brian Johnson, Stevie Young, Matt Laug, Chris Chaney  |
| Lleoliad yr archif | Australian Performing Arts Collection  |
| Gwefan |   |
| Dynodwyr |
| Freebase | /M/0134s5  |
|  Ffeiliau perthnasol ar Gomin Wicimedia |

Band roc caled Awstralaidd a ffurfiwyd yn Sydney ym 1973 gan y brodyr Angus a Malcolm Young yw **AC/DC**. Er ystyrient fel arloeswyr metel trwm, mae aelodau'r band wastad wedi disgrifio eu cerddoriaeth fel "roc a rôl".

Bu nifer o newidiadau i drefniant AC/DC cyn iddynt rhyddhau eu halbwm cyntaf, *High Voltage*, ym 1975. Ni newidiodd yr aelodaeth tan i'r gitarydd bas Cliff Williams cymryd lle Mark Evans ym 1977. Ym 1979, recordiodd y band eu halbwm llwyddiannus iawn *Highway to Hell*. Bu farw'r prif ganwr a chyd-ysgrifennwr caneuon Bon Scott ar 19 Chwefror 1980, ar ôl noson o yfed trwm. Ystyriodd y band roi'r gorau iddi, ond yn fuan wedyn, cafodd Brian Johnson, cyn-ganwr Geordie ei ddewis i gymryd lle Scott. Yn hwyrach y flwyddyn honno, rhyddhaodd y band eu halbwm brig, *Back in Black*.

Roedd albwm nesaf y band, *For Those About to Rock We Salute You*, hefyd yn llwyddiannus iawn ac hwn oedd eu halbwm cyntaf i gyrraedd safle rhif-un yn yr Unol Daleithiau. Gostyngodd poblogrwydd AC/DC ar ôl i'r drymiwr Phil Rudd adael ym 1983. Parhaodd gwerthiannau recordiau isel nes i *The Razors Edge* gael ei ryddhau ym 1990. Dychwelodd Phil Rudd ym 1994 a chyfrannodd at yr albwm *Ballbreaker*, a ryddhawyd ym 1995. Rhyddhawyd *Stiff Upper Lip* yn 2000 a derbyniodd glod gan y beirniaid. Cyhoeddwyd albwm newydd y band, *Black Ice*, ym Mehefin 2008 a rhyddhawyd ar 20 Hydref 2008.

Mae AC/DC wedi gwerthu dros 200 miliwn o albymau yn fyd-eang, gan gynnwys 71 miliwn o albymau yn yr Unol Daleithiau. Amcangyfrifir i *Back in Black* werthu rhyw 42 miliwn o gopïau byd-eang a 22 miliwn yn yr Unol Daleithiau yn unig. Fe gynhwysir AC/DC yn bedwerydd ar restr VH1 o'r 100 Artist Roc Caled Gorau ac yn seithfed ar restr MTV o'r Bandiau Metel Caled Gorau Erioed.

## Aelodau

* Brian Johnson – prif lais (1980–presennol)
* Angus Young – prif gitâr (1973–presennol)
* Malcolm Young – gitâr rythm, llais cyfeiliant (1973–presennol)
* Cliff Williams – gitâr fas, llais cyfeiliant (1977–presennol)
* Phil Rudd – drymiau, taro (1975–1983, 1994–presennol)

### Cyn-aelodau

* Dave Evans – prif lais (1973–1974)
* Bon Scott – prif lais (1974–1980)
* Mark Evans – gitâr fas (1975–1977)
* Simon Wright – drymiau, taro (1983–1989)
* Chris Slade – drymiau, taro (1989–1994)

## Disgyddiaeth

### Albymau stiwdio

| Teitl
 | Rhyddhawyd
 |
| --- | --- |
| *High Voltage* (Awstralia)
 | 1975
 |
| *T.N.T.* | 1975
 |
| *High Voltage* (rhyngwladol)
 | 1976
 |
| *Dirty Deeds Done Dirt Cheap* (Awstralia)
 | 1976
 |
| *Dirty Deeds Done Dirt Cheap* (rhyngwladol)
 | 1976
 |
| *Let There Be Rock* (Awstralia)
 | 1977
 |
| *Let There Be Rock* (rhyngwladol)
 | 1977
 |
| *Powerage* | 1978
 |
| *Highway to Hell* | 1979
 |
| *Back in Black* | 1980
 |
| *For Those About to Rock We Salute You* | 1981
 |
| *Flick of the Switch* | 1983
 |
| *'74 Jailbreak* | 1984
 |
| *Fly on the Wall* | 1985
 |
| *Who Made Who* | 1986
 |
| *Blow Up Your Video* | 1988
 |
| *The Razors Edge* | 1990
 |
| *Ballbreaker* | 1995
 |
| *Stiff Upper Lip* | 2000
 |
| *Black Ice* | 2008
 |
| *Rock or Bust* | 2014
 |
| *Power Up* | 2020
 |

## Oriel

*
*
*
*

## Llyfryddiaeth

Dome, Malcolm (1982). *AC/DC*. Proteus Books. ISBN 0-862-76011-9

Bunton, Richard (1983). *AC/DC: Hell Ain't No Bad Place to Be*. Omnibus Books. ISBN 0-711-90082-5

Holmes, Tim (1986). *AC/DC (Monsters of Metal)*. Ballantine. ISBN 0-345-33239-3

Huxley, Martin (1996). *AC/DC: The World's Heaviest Rock*. Lightning Source Inc.. ISBN 0-312-30220-7

Stenning, Paul (2005). *AC/DC: Two Sides to Every Glory*. Chrome Dreams. ISBN 1-842-40308-7

## Cyfeiriadau

## Dolenni allanol

* (Saesneg) ACDC.com – gwefan swyddogol